Marta Eggerth & Jan Kiepura (1954)
**Jan Wiktor Kiepura** (født 16. mai 1902 i Sosnowiec, død 15. august 1966 i Harrison ved New York) var en polsk operasanger og skuespiller – en av det 20. århundres største tenorer[]. Han var kanskje den mest kjente polske sanger i mellomkrigstiden, og sang ved verdens største operahus og konsertsaler, samtidig som han også ble feiret på filmlerretet.

Liv og virke
------------

### Bakgrunn

Jan Kiepura var sønn av den tidligere profesjonelle sangerinne Miriam (født Neuman), og Franciszek Kiepura. Moren var jødisk. Han hadde en bror, Władysław.

Etter å ha fullført grunnutdannelsen begynte han å studere jus ved universitetet i Warszawa, men tok samtidig sangtimer hos Wacław Brzeziński og Tadeusz Leliwa. Han sang i små roller ved operaen i Warszawa, og senere i Lviv og Poznań. 

### Karriere

Hans første ekte debut kom med tittelrollen i *Faust* i 1925 ved operaen i Warszawa. Han bestemte seg så for å debutere i Paris, men stanset på veien i Wien, og forble der. I Wien fanget han oppmerksomheten til Franz Schalk, som var direktør ved Wiener Staatsoper – og sangerinnen Maria Jeritza. Slik debuterte han i Wien i Puccinis *Tosca* til enorm suksess[] – og det til tross for at han sang mesteparten av sitt parti på polsk, da han kjente kun de to hovedariene på italiensk.[] I pressen ble han kjent som «tenorenes konge», «stemmens Krøsus», og «Carusos etterfølger».

Han sang senere rollen som Calaf i Puccinis *Turandot* ved samme operahus, og debuterte så ved La Scala i 1929 i *Tosca*, og sang ved samme operahus i urpremieren av *Le preziose ridicole* under ledning av Arturo Toscanini og i *Manon* ledet av Victor de Sabata. Han sang videre i Covent Garden, Opéra Comique, og Operaen i Berlin. Hvert besøk i Polen skapte stor sensasjon og entusiasme. Med tiden begynte Kiepura sin karriere som filmstjerne, først i samarbeid med den berlinske UFA, og senere med filmselskaper i Hollywood. 

I 1938 debuterte han i Metropolitan Opera som Rodolfo i Puccinins *La Bohème*, og sang senere ved samme scene Don José i *Carmen* og Il duca di Mantova i Verdis *Rigoletto*. Han sang også ved Teatro Colón i Buenos Aires, og sammen med sin kone Marta Eggerth på Broadway i *Den glade enke* av Franz Lehár. Denne operetten stilte de opp også i andre amerikanske byer, og etter andre verdenskrig også i England, Frankrike, Italia og Tyskland.

Kiepura var ikke virksom kun på operascenen, men også på filmlerretet – han spilte i mange musikkfilmer. Med sin vakre stemme, fysiske attraktivitet og mesterlige teknikk gjorde han seg gjeldende som en av det 20. århundres største operasangere.

Han ble gravlagt på Powązki-kirkegården i Warszawa. Fra 1967 holdes det årlig en sangfestival i Krynica-Zdrój til hans ære.

Referanser
----------

1. 1 2   Gemeinsame Normdatei, besøkt 4. mai 2014[Hentet fra Wikidata]
2. 1 2 3   verkets språk polsk, janek.czarnieckiego.pl, besøkt 17. juli 2022[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Munzinger Personen, Munzinger IBA 00000000798, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. 1 2 3   Archivio Storico Ricordi, Archivio Storico Ricordi person-ID 2192, besøkt 3. desember 2020[Hentet fra Wikidata]
7. ↑   *Archivio Storico Ricordi*, Archivio Storico Ricordi person-ID 2192, Wikidata Q3621644,
8. 1 2  Jan Kiepura Opera Vivrà (en)
9. 1 2  Singular Sensation Arkivert 9. september 2018 hos Wayback Machine. Opera News (en)
10. ↑  Jan Kiepura Porta Polonica (en)
11. ↑  Jan Kiepura filmpolski.pl (pl)
12. ↑  Jan Kiepura and his Festival krynica.pl (en)
13. ↑  Festival i Krynica-Zdrój offisielt nettsted

Eksterne lenker
---------------

* (en) Jan Kiepura på Internet Movie Database Rediger på Wikidata

* (sv) Jan Kiepura i Svensk Filmdatabas Rediger på Wikidata

* (da) Jan Kiepura på Filmdatabasen Rediger på Wikidata

* (fr) Jan Kiepura på Allociné Rediger på Wikidata

* (en) Jan Kiepura på AllMovie Rediger på Wikidata

* (en) Jan Kiepura hos The Movie Database Rediger på Wikidata

* (en) Jan Kiepura hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Deutsche Biographie **·** Österreichisches Musiklexikon **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** Munzinger (iba) **·** MusicBrainz **·** Discogs
 |